Ainars Latkovskis

**Ainars Latkovskis** (dzimis  Rēzeknē) ir latviešu pedagogs, žurnālists un politiķis, partijas "Vienotība" (iepriekš "Jaunais laiks") biedrs. Bijis septiņu Saeimas sasaukumu deputāts, ievēlēts 14. Saeimā. No  līdz  A. Latkovskis bija Latvijas Republikas īpašo uzdevumu ministrs sabiedrības integrācijas lietās.

## Izglītība
No 1976. līdz 1987. gadam A. Latkovskis mācījās Valmieras Viestura 3. vidusskolā. No 1987. līdz 1993. gadam viņš studēja Latvijas Universitātes Vēstures un filozofijas fakultātes vēstures nodaļā. No 1991. līdz 1992. gadam apguvis politiskās zinības Ūmeo Universitātē Zviedrijā, bijis Zviedru institūta stipendiāts. No 1993. līdz 1995. gadam Džordža Vašingtona Universitātē ASV apguva starptautiskās attiecības maģistrantūrā, bijis ASV Kongresa stipendiāts.

## Darba pieredze
Studiju gados strādājis par vēstures skolotāju. No 1990. līdz 1991. gadam A. Latkovskis darbojās Latvijas Radio, bija sabiedriski politiskā raidījuma "Gadsimtu griežos" vadītājs, savukārt no 1992. līdz 1993. gadam viņš izveidoja, producēja un vadīja raidījumu "Lieliskais piecinieks" kopā ar Ivo Krumholcu, kurš turpināja to darīt vienatnē (raidījums pastāv joprojām).

Studiju laikā ASV A. Latkovskis bija vēstnieka Ojāra Kalniņa palīgs Latvijas Republikas vēstniecībā ASV. 1995. gadā viņš strādāja PHARE Ārējo resursu plānošanas un izmantošanas vienībā, bija "ES Baltās grāmatas" juridiskais redaktors. No 1995. līdz 1996. gadam A. Latkovskis bija Valsts ieņēmumu dienesta Muitas pārvaldes Ārējās informācijas nodaļas priekšnieks. No 1997. līdz 2002. gadam ieņēma Valsts ieņēmumu dienesta Galvenās muitas pārvaldes Muitas modernizēšanas daļas priekšnieka amatu.

## Politiskā darbība
2002. gadā iesaistījās politikā, iestājās partijā "Jaunais laiks" un oktobrī tika ievēlēts 8. Saeimā. Viņš bija Saeimas Korupcijas, kontrabandas un organizētās noziedzības novēršanas un apkarošanas uzraudzības komisijas priekšsēdētājs. 2004. gadā nesekmīgi kandidēja Eiropas Parlamenta vēlēšanās. No  līdz  A. Latkovskis Aigara Kalvīša valdībā bija īpašu uzdevumu ministrs sabiedrības integrācijas lietās. 2006. gadā, kad „Jaunais laiks” pameta A. Kalvīša valdību, atkāpās no ministra amata un atjaunoja Saeimas deputāta mandātu, darbojās Saeimas finanšu un budžeta komisijā. Tai pašā gadā ievēlēts 9. Saeimā, kur darbojās Aizsardzības, iekšlietu un korupcijas novēršanas komisijā, kā arī Mandātu, ētikas un iesniegumu komisijā. 2009. gadā A. Latkovskis atteicās no iespējas kļūt par Eiropas Parlamenta deputātu Valda Dombrovska vietā (vietu ieņēma Liene Liepiņa), bet kandidēja 2009. gada Eiropas Parlamenta vēlēšanās, taču atkal netika ievēlēts.

2010. gadā ievēlēts 10. Saeimā no apvienības "Vienotība" saraksta. Bija Saeimas Aizsardzības, iekšlietu un korupcijas novēršanas komisijas priekšsēdētājs. 2011. gadā Saeimas ārkārtas velēšanās ievēlēts 11. Saeimā, tāpat ticis ievēlēts arī 12. Saeimā un no apvienības "Jaunā Vienotība" saraksta ir ievēlēts arī 13. Saeimā. Šajā sasaukumā darbojas kā "Jaunās Vienotības" frakcijas vadītājs.

2022. gada rudenī A. Latkovskis tika ievēlēts 14. Saeimā no apvienības "Jaunā Vienotība".

## Privātā dzīve
A. Latkovskis dzīvo Siguldā. Kopš 1995. gada ir precējies ar Santu Latkovsku, ģimenē aug trīs bērni. Brīvajā laikā aizraujas ar makšķerēšanu, sēņošanu un futbolu.

## Atsauces

## Ārējās saites

* A. Latkovska oficiālā mājas lapa